CELEX: 22004D0137
Language: sl
Date: 2004-09-24 00:00:00
Title: Sklep Skupnega odbora egp št. 137/2004 z dne 24. septembra 2004 o spremembi Protokola 31 k Sporazumu EGP o sodelovanju na specifičnih področjih zunaj štirih svoboščin

10.3.2005   
            
            
               SL
            
            
               Uradni list Evropske unije
            
            
               L 64/80
            
         
      SKLEP SKUPNEGA ODBORA EGP
   
   št. 137/2004
   z dne 24. septembra 2004
   o spremembi Protokola 31 k Sporazumu EGP o sodelovanju na specifičnih področjih zunaj štirih svoboščin
   SKUPNI ODBOR EGP JE —
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti členov 86 in 98 Sporazuma,
   ob upoštevanju naslednjega:
   
               (1)
            
            
               Protokol 31 k Sporazumu je bil spremenjen s Sklepom Skupnega odbora EGP št. 90/2004 z dne 8. junija 2000 (1).
            
         
               (2)
            
            
               Odločba Evropskega Parlamenta in Sveta št. 1230/2003/ES z dne 26. junija 2003 o sprejetju večletnega akcijskega programa na področju energije: „Inteligentna energija — Evropa“ (2003 — 2006) (2) je bila vključena v Sporazum s Sklepom Skupnega odbora EGP št. 164/2003 z dne 7. novembra 2003 (3).
            
         
               (3)
            
            
               Primerno je, da se sodelovanje pogodbenic Sporazuma razširi na specifično programsko področje „COOPENER“ in dejavnosti v njegovem okviru.
            
         
               (4)
            
            
               Protokol 31 k Sporazumu je treba spremeniti zato, da se to razširjeno sodelovanje lahko začne 1. januarja 2005 —
            
         SKLENIL NASLEDNJE:
   Člen 1
   V odstavku 2e člena 14 Protokola 31 k Sporazumu se doda naslednja alinea:
   
               —
            
            
               „Od 1. januarja 2005 države EFTA sodelujejo na specifičnem področju ‚COOPENER‘ in pri dejavnostih v njegovem okviru v programu Skupnosti iz odstavka 5(g).“
            
         Člen 2
   Ta sklep začne veljati 25. septembra 2004, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Uporablja se od 1 januarja 2005.
   Člen 3
   Ta sklep se objavi v oddelku EGP v Uradnem listu Evropske unije in v Dopolnilu EGP k njemu.
   
      V Bruslju, 24. septembra 2005
      
         
            Za Skupni odbor EGP
         
         
            Predsednik
         
         Kjartan JÓHANNSSON
         
      
   
   
      (1)  UL L 349, 25.11.2004 str. 52.
   
      (2)  UL L 176, 15.7.2003, str. 29.
   
      (3)  UL L 41, 12.2.2004, str. 67.
   
      (4)  Ustavni zahtevki navedeni.